35. ఆహారహక్కు “ఎవడిరొట్టె వాడు సంపాదించుకోవాలి” అనేది ఈరోజుల్లో సాధారణంగా వినిపిస్తున్న నినాదం. మామూలుగా ఈ నినాదాన్ని కమ్యూనిస్టులు వాడుతుంటారు. అయితే క్యాపిటలిస్టులు కూడా మౌలికంగా దీనితో విభేదించటంలేదు. వారిమధ్య ఏదైనా తేడావుంటే అది ఎవరు సంపాదిస్తారు, ఎంత సంపాదిస్తారు అనే విషయంలో మాత్రమే. క్యాపిటలిస్టులు పెట్టుబడి, వాణిజ్యవ్యవస్థ ఉత్పాదనకు ప్రధాన కారకాలుగా పరిగణిస్తారు. లాభంలో వారు సింహభాగాన్ని తీసుకుంటారంటే అది తమకు న్యాయంగా రావలసినదేనని వారు భావిస్తారు కనుకనే. కాగా కమ్యూనిస్టులేమో ఉత్పాదనలో శ్రామికులు మాత్రమే ప్రధానకారకమని నమ్ముతారు. అందువల్ల వారు ఉత్పాదనలో సింహభాగాన్ని శ్రామికులకే ఇవ్వాలంటారు. ఈ రెండుభావనల్లో ఏదీ సరియైనదికాదు. కచ్చితంగా చెప్పాలంటే సంపాదించేవాడు ఇతరులకు పెడతాడు, ప్రతిమనిషికీ తినడానికి తగినంతవుంటుంది” అనేదే మన నినాదంగా వుండాలి. ఆహార హక్కు ఒక జన్మహక్కు సంపాదించే సమర్థత విద్యవల్లను, శిక్షణవల్లను, లభిస్తుంది. ఒక సమాజంలో సంపాదించని వారికి కూడా ఆహారం లభించాల్సిందే. చిన్నపిల్లలను, వృద్ధులను, వ్యాధిగ్రస్తులను, దుర్బలులను అందరినీ సమాజం ఆదుకోవాలి. సాధారణంగా ప్రతి సమాజమూ ఈ బాధ్యతను నిర్వర్తిస్తుంది. ఈ బాధ్యతను నిర్వర్తించే సంసిద్ధతలోనే మానవజాతియొక్క సామాజిక, సాంస్కృతిక పురోగతి వుంటుంది.
35. aahaarahakku cevderotte vaadu sampadinchukovali anedi eerojullo saadhaaranamgaa vinipistunna ninaadam. maamuulugaa ee ninaadaanni kamyuunistulu vaadutuntaaru. ayithe capitalistulu kuudaa moulikamgaa deenitho vibhedinchatamledu. vaarimadhya edaina tedavunte adhi evaru sampaadistaaru, entha sampaadistaaru ane vishayamlo matrame. capitalistulu pettubadi, vaanijyavyavastha utpaadanaku pradhaana karakaluga pariganistaaru. laabhamlo vaaru simhabhaagaanni teesukuntarante adhi tamaku nyaayamgaa ravalasinadenani vaaru bhaavistaaru kanukane. kaga kamyoonistulemo utpaadanalo shraamikulu matrame pradhaanakaarakamani nammutaaru. anduvalla vaaru utpaadanalo simhabhaagaanni shraamikulake ivvaalantaaru. ee rendubhavanallo edhee sariyainadikaadu. kachitamgaa cheppalante sampadinchevadu itarulaku pedataadu, pratimanishikii tinadaaniki taginantavuntundi anede mana ninaadamgaa vundaali. aahaara hakku oka janmahakku sampadinche samarthata vidyavallanu, shikshanavallanu, labhistundi. oka samaajamlo sampaadinchani vaariki kuudaa aahaaram labhinchaalsinde. chinnapillalanu, vruddhulanu, vyaadhigrastulanu, durbalulanu andarinee samajam aadukovaali. saadhaaranamgaa prati samaajamuu ee baadhyatanu nirvartistundi. ee baadhyatanu nirvartinche samsiddhatalone maanavajaatiyokka saamaajika, saamskrutika purogati vuntundi.